ფილიპოვკა

ფილიპოვკა (ყოფ. პატარა კარწახი) — სოფელი საქართველოში, ახალქალაქის მუნიციპალიტეტში, კარწახის თემში. მდებარეობს ახალქალაქის პლატოზე, ზღვის დონიდან 1880 მ სიმაღლეზე. ქალაქ ახალქალაქიდან დაშორებულია 29 კილომეტრით. სოფელში არის ფილიპოვკის საბაზო სკოლა.საქართველოს განათლებისა და მეცნიერების სამინისტრო

დემოგრაფია
2014 წლის აღწერის მონაცემებით სოფელში ცხოვრობს 52 ადამიანი.

 აღწერის წელი  მოსახლეობა  კაცი  ქალი 2002  101  51  50 2014   52  25  27

ისტორია
1922 წელს არტაანში მცხოვრები გლეხების 60 კომლმა თხოვნით მიმართა საქართველოს სსრ ცაკ-ის თავმჯდომარე ფილიპე მახარაძეს, რათა ამ უკანასკნელს მათთვის გამოეყო საცხოვრებელი ადგილი. იმავე წლის 12 აგვისტოს მახარაძემ მათ ახალქალაქის მაზრაში გამოუყო ადგილი სოფელ პატარა კარწახში, რომელსაც მახარაძის პატივსაცემად ფილიპოვკა დაარქვეს.ს. დარჩია, „ფ. მახარაძის დაბადებიდან 90 წლისთავისთვის“, გაზეთი „ლენინის დროშა“, N31, გვ. 2 — 1958 წ.

ლიტერატურა

სქოლიო

კატეგორია:ახალქალაქის მუნიციპალიტეტის სოფლები